# Upozornenia týkajúce sa prác

##

Laserový lúč vám ukazuje líniu rezu pílového listu. Takýmto spôsobom môžete obrobok na pílenie polohovo presne upevniť bez toho, aby ste museli otvárať výkyvný ochranný kryt.

- Vypínačom (36) zapnite laserový lúč .
- Vyrovnajte svoju značku na obrobku do stredu laserovej línie.

Upozornenie: Pred rezaním ešte skontrolujte, či je línia rezu správne zobrazená. Laserový lúč sa môže samovoľne prestaviť pri intenzívnom používaní náradia, napríklad následkom vibrácií.

##

Maximum pre obrobky:

Horizontálny uhol pokosu | Vertikálny uhol pokosu | Výška × šírka [mm]
--- | --- | ---
0° | 0° | 90 × 310
45° | 0° | 90 × 210
0° | 45° (vľavo) | 45 × 310
45° | 45° (vľavo) | 45 × 210
0° | 45° (vpravo) | 35 × 310
45° | 45° (vpravo) | 35 × 210

Minimálne obrobky (= všetky obrobky, ktoré sa dajú upevniť pomocou dodanej skrutkovej zvierky (20) naľavo alebo napravo od pílového kotúča): 130 × 50 mm (dĺžka × šírka)

Maximálna hĺbka rezu (0°/0°): 90 mm

##

Ak chcete jednoducho rezať rovnako dlhé obrobky, môžete použiť dĺžkový doraz (26).

- Povoľte zvieraciu skrutku (57) a posuňte dĺžkový doraz (26) vo vodiacej lište (58) na požadovanú dĺžku obrobku.
- Zvieraciu skrutku (57) opäť utiahnite.

Dlhšie obrobky:

- Povoľte krídlovú skrutku (59) a vytiahnite vodiacu lištu (58) až na doraz smerom von.
- Krídlovú skrutku (59) opäť utiahnite.
- Nastavte dĺžkový doraz (26) na požadovanú dĺžku obrobku.

Pílenie bez dĺžkového dorazu:

- Povoľte zvieraciu skrutku (57) a posuňte dĺžkový doraz (26) vo vodiacej lište (58) celkom von.
- Otočte dĺžkový doraz o 90°, aby lícoval s dorazovou lištou (18).
- Zvieraciu skrutku (57) opäť utiahnite.

##

Keď potrebujete rezať drážku, musíte nanovo nastaviť hĺbkový doraz.

- Vytočte hĺbkový doraz (22) smerom von.
- Otočte rameno nástroja za rukoväť (5) do želanej pozície.
- Otáčajte nastavovaciu skrutku (23) do takej polohy, aby sa koniec skrutky dotýkal hĺbkového dorazu (22).
- Pomaly posúvajte rameno nástroja smerom hore.

##

Zahnuté alebo okrúhle obrobky musíte pri pílení mimoriadne dobre zabezpečiť proti zošmyknutiu. Na čiare rezu nesmie vzniknúť medzi obrobkom, dorazovou lištou a rezacím stolom žiadna medzera.

V prípade potreby si musíte vyrobiť špeciálne pridržiavacie prípravky.

##

Vkladacia platnička (10) sa môže po dlhšom používaní elektrického náradia opotrebovať.

Poškodenú vkladaciu platničku vymeňte.

- Dajte elektrické náradie do pracovnej polohy.
- Vyskrutkujte skrutky (60) bežným krížovým skrutkovačom a odstráňte starú vkladaciu platničku (10).
- Vložte novú vkladaciu platničku a znova utiahnite skrutky (60).