# Priprema za rad

Kako bi se postigli precizni rezovi, nakon intenzivne uporabe morate provjeriti osnovne postavke električnog alata i po potrebi ih namjestiti.
Za to je potrebno iskustvo i odgovarajući specijalni alat.

Bosch servis će ove radove izvesti brzo i pouzdano.

##

Dugački i teški izradci moraju biti podloženi ili poduprti na slobodnom kraju.

Stol za piljenje može se produžiti pomoću produžetaka stola za piljenje (16) ulijevo i udesno.

- Otpustite stezni vijak (42).
- Povucite produžetak stola za piljenje (16) do željene dužine prema van.
- Za fiksiranje produžetka stola za piljenje ponovno zategnite stezni vijak (42).

Prilagodljivi utični sustav naslona izratka (17) omogućuje vam brojne varijante produženja ili proširenja.

- Po potrebi utaknite naslon izratka (17) u prihvate (44) na električnom alatu ili u prihvate (45) drugog naslona izratka.

- Električni alat nikada ne nosite držeći ga za naslone izratka.
  Prilikom transportiranja električnog alata koristite samo transportne naprave.

##

Kod piljenja vertikalnih kutova kosog rezanja morate izvaditi lijevu ili desnu podesivu graničnu vodilicu (19).

- Otpustite krilne vijke (38).
- Izvadite podesivu graničnu vodilicu (19).

Nakon piljenja vertikalnih kutova kosog rezanja ponovno umetnite podesivu graničnu vodilicu (19) i pritegnite krilne vijke (38).

##

Za osiguranje optimalne radne sigurnosti morate uvijek stegnuti izradak.
Ne obrađujte izratke koji su premali za stezanje.

### Vertikalno pričvršćenje

- Pritisnite izradak prema graničnim vodilicama (18) i (19).
- Utaknite isporučenu vijčanu stegu (20) u jedan od za to predviđenih provrta (39).
- Otpustite krilni vijak (51) i prilagodite vijčanu stegu izratku. Ponovno stegnite krilni vijak.
- Stegnite navojnu šipku (52) i time fiksirajte izradak.

### Horizontalno pričvršćenje

- Odvrnite krilni vijak (53) i razdvojite vijčanu stegu.
- Utaknite sada „smanjenu“ vijčanu stegu (20) s produžetkom (54) u jedan od za to predviđenih provrta (28).
- Pritisnite izradak na stol za piljenje (29).
- Stegnite navojnu šipku (52) i time fiksirajte izradak.

### Otpuštanje izratka

- Za otpuštanje vijčane stege okrenite navojnu šipku (52) u smjeru suprotnom od kazaljke na satu.