# Üksikosade koostamine

- Võtke tarnekomplekti kõik osad pakendist ettevaatlikult välja.
- Eemaldage seadme ja tarvikute küljest pakkematerjal.

- Seadmega kaasasolevate elementide paigaldamisel jälgige töö lihtsustamiseks, et elektriline tööriist oleks transpordiasendis.

## Saelauapikenduste paigaldamine (vaata joonist A1)

Täiendavad saelaualaiendused võite paigaldada elektrilise tööriista saelauapikenduste nii vasakule kui paremale küljele.

- Keerake fikseerimiskruvid (43) ristpeakruvikeerajaga saelauapikendustest välja.
- Kallutage elektrilist tööriista.
- Lükake saelauapikendused (16) elektrilise tööriista mõlemal küljel lõpuni selleks ette nähtud puuravadesse.
- Väljatõmbe tõkestamiseks keerake fikseerimiskruvid (43) jälle saelauapikendustesse.

## Töödeldavate detailide tugede paigaldamine (vaata joonist A2)

Töödeldavate detailide toed (17) võivad paikneda elektrilisel tööriistal vasakul, paremal või ees. Paindlik paigaldussüsteem võimaldab teile mitmeid pikendus- või laiendusvariante (vaata joonist G).

- Paigaldage vastavalt vajadusele töödeldava detaili tugi (17) kinnituskohtadele (44) elektrilisel tööriistal või kinnituskohtadele (45) teisel töödeldava detaili toel.

- Ärge kandke elektrilist tööriista mitte kunagi töödeldava detaili tugedest haarates.
  Elektrilise tööriista transportimisel kasutage alati ainult transpordiseadiseid.