# Namestitev sestavnih delov

- Vse priložene dele previdno vzemite iz embalaže.
- Z električnega orodja in priloženega pribora odstranite ves embalažni material.

- Za lažjo namestitev dobavljenih sestavnih delov naj bo električno orodje v transportnem položaju.

## Namestitev podaljška rezalne mize (glejte sliko A1)

Rezalno mizo lahko dodatno razširite tako, da levo in/ali desno od električnega orodja pritrdite podaljšek rezalne mize.

- S križnim izvijačem odvijte varnostne vijake (43) iz podaljškov rezalne mize.
- Nagnite električno orodje.
- Podaljška rezalne mize (16) potisnite v predvideni reži do prislona na obeh straneh električnega orodja.
- Za pritrditev znova privijte varnostne vijake (43) v podaljška rezalne mize.

## Namestitev podlag za obdelovanec (glejte sliko A2)

Podlagi za obdelovanec (17) je mogoče namestiti na levo, desno ali sprednjo stran električnega orodja. Prilagodljivi pritrdilni sistem omogoča številne različne postavitve za podaljšanje ali razširitev površine za obdelovanec (glejte sliko G).

- Po potrebi podlago za obdelovanec (17) namestite v vpetje (44) na električnem orodju ali vpetje (45) na drugi podlagi za obdelovanec.

- Električnega orodja ne prenašajte za podlagi za obdelovanec.
  Za premeščanje električnega orodja uporabljajte le priprave za premeščanje.