# Symboly

Nasledujúce symboly môžu byť pre používanie vášho elektrického náradia dôležité. Za‌pamätajte si tieto symboly a ich významy. Správna interpretácia týchto symbolov vám bude pomáhať lepšie a bezpečnejšie používať toto elektrické náradie.

Symboly a ich význam
| Laserové žiarenie Nepozerajte sa do lúča Spotrebiteľské laserové zariadenie triedy 2 EN 50689:2021
| Počas chodu elektrického náradia nedávajte ruky do pracovného priestoru píly. Pri kontakte s pílovým kotúčom hrozí nebezpečenstvo poranenia.
| Používajte masku na ochranu proti prachu.
| Používajte ochranné okuliare.
| Používajte chrániče sluchu. Pôsobenie hluku môže mať za následok stratu sluchu.
| Nebezpečný priestor! Podľa možnosti nedávajte do tohto priestoru ruky, prsty ani predlaktia.
| Na nastavenie ľubovoľného vertikálneho uhla zošikmenia musí byť rameno nástroja voľne pohyblivé. Keď aretačné tlačidlo vytiahnete smerom hore: Dajú sa nastavovať vertikálne uhly zošikmenia. Keď aretačné tlačidlo zatlačíte dole: Nastavený vertikálny uhol zošikmenia sa zachová.
| Dodržiavajte rozmery pílového kotúča. Priemer otvoru musí pasovať bez vôle na vreteno náradia. Pokiaľ je nutné použiť redukcie, dbajte na to, aby rozmery redukcie zodpovedali hrúbke tela kotúča a priemeru otvoru pílového kotúča a tiež priemeru vretena náradia. Ak je to možné, používajte redukcie, ktoré sú súčasťou dodávky pílového kotúča. Priemer pílového kotúča sa musí zhodovať s údajom na symbole.
| Pri pílení vertikálnych uhlov zošikmenia je nutné odobrať ľavú alebo pravú nastaviteľnú dorazovú lištu.