# Žaganje

##

- Pred žaganjem privijte pritrdilni zatič (12) in vzvod za blokado (13) potisnite navzdol. Žagin list se lahko v nasprotnem primeru zatakne v obdelovancu.

- Pri vseh rezih morate najprej zagotoviti, da se žagin list nikoli ne more dotakniti prislonske letve, spone ali drugih delov orodja. Odstranite nameščene pomožne prislone ali jih ustrezno nastavite.

Žagin list zaščitite pred udarci in sunki. Ne izpostavljajte ga stranskemu pritisku.

Žagajte samo obdelovance, ki so dovoljeni v skladu z namembnostjo.

Ne obdelujte ukrivljenih obdelovancev. Obdelovanec mora imeti raven rob za naleganje na prislonsko letev.

Dolge in težke obdelovance je treba na prostem koncu podložiti ali podpreti.

Prepričajte se, da nihajni zaščitni pokrov pravilno deluje in da se lahko prosto premika. Pri premikanju roke orodja navzdol se mora nihajni zaščitni pokrov odpreti. Pri premikanju roke orodja navzgor se mora nihajni zaščitni pokrov nad žaginim listom znova zapreti in se zaskočiti v najvišjem položaju roke orodja.

##

- Ne smete se postaviti pred električno orodje v linijo žaginega lista, temveč vedno le zamaknjeno ob strani žaginega lista. Tako zaščitite telo pred možnim povratnim udarcem.

- Dlani, prstov in rok ne približujte vrtečemu se žaginemu listu.
- Pred roko orodja ne križajte rok.

##

- Če je pritrdilni vijak (1) privit, ga za žaganje s poteznim mehanizmom (2) (široki obdelovanci) odvijte.
- Po potrebi nastavite želeni vodoravni in/ali navpični zajeralni kot.
- Obdelovanec močno pritisnite na prislonski letvi (18) in (19).
- Obdelovanec trdno vpnite glede na njegovo velikost.
- Roko orodja od prislonske letve (18) povlecite tako daleč, da je žagin list pred obdelovancem.
- Vklopite električno orodje.
- Roko orodja z ročajem (5) počasi pomaknite navzdol.
- Nato roko orodja potisnite v smeri prislonskih letev (18) in (19) ter obdelovanec prežagajte z enakomernim potiskanjem.
- Električno orodje izklopite in počakajte, da žagin list povsem obmiruje.
- Roko orodja počasi povlecite navzgor.

##

- Če je pritrdilni vijak (1) privit, ga za žaganje brez poteznega mehanizma (manjši obdelovanci) odvijte. Roko orodja potisnite do prislona v smeri prislonske letve (18) in ponovno privijte pritrdilni vijak (1).
- Po potrebi nastavite želeni vodoravni in/ali navpični zajeralni kot.
- Obdelovanec močno pritisnite na prislonski letvi (18) in (19).
- Obdelovanec trdno vpnite glede na njegovo velikost.
- Vklopite električno orodje.
- Roko orodja z ročajem (5) počasi pomaknite navzdol.
- Obdelovanec žagajte z enakomernim potiskanjem.
- Električno orodje izklopite in počakajte, da žagin list povsem obmiruje.
- Roko orodja počasi povlecite navzgor.