# Príprava práce

Aby ste si zabezpečili precízne rezy v každom čase, musíte vždy po intenzívnom používaní skontrolovať základné nastavenie elektrického náradia a v prípade potreby ho nastaviť nanovo.
Na takúto prácu potrebujete mať skúsenosti a špeciálne nástroje.

Servisné stredisko Bosch vykonáva tieto práce rýchlo a spoľahlivo.

##

Dlhé a ťažké obrobky musia byť na voľnom konci podložené alebo podopreté.

Rezací stôl môže byť pomocou predĺžení rezacieho stola (16) predĺžený doľava alebo doprava.

- Povoľte upínaciu skrutku (42).
- Ťahajte predĺženie rezacieho stola (16) smerom von do želanej dĺžky.
- Na fixáciu predĺženia rezacieho stola opäť dotiahnite upínaciu skrutku (42).

Flexibilný zásuvací systém podpier obrobku (17) vám umožňuje rôzne varianty predlžovania alebo rozširovania.

- Podperu obrobku (17) zasúvajte podľa potreby do upevnení (44) na elektrickom náradí alebo do upevnení (45) druhej podpery obrobku.

- Elektrické náradie nikdy nenoste za podpery obrobku.
  Pri preprave elektrického náradia používajte iba zariadenia na prepravu.

##

Pri rezaní vertikálnych uhlov zošikmenia je nutné odobrať ľavú alebo pravú nastaviteľnú dorazovú lištu (19).

- Povoľte krídlové skrutky (38).
- Odoberte nastaviteľnú dorazovú lištu (19).

Po pílení vertikálnych uhlov zošikmenia nastaviteľnú dorazovú lištu (19) opäť nasaďte a krídlové skrutky (38) pevne utiahnite.

##

Na zaručenie optimálnej bezpečnosti pri práci musí byť obrobok vždy dobre upnutý.
Neobrábajte žiadne také obrobky, ktoré sú príliš malé na to, aby ste ich mohli uchytiť.

### Vertikálne upevnenie

- Obrobok pevne pritlačte k dorazovým lištám (18) a (19).
- Vsuňte skrutkovú zvierku (20), ktorá je súčasťou dodávky, do jedného z určených otvorov (39).
- Uvoľnite krídlovú skrutku (51) a skrutkovú zvierku prispôsobte danému obrobku. Krídlovú skrutku opäť utiahnite.
- Závitovú tyč (52) utiahnite a zafixujte tak obrobok.

### Horizontálne fixovanie

- Vyskrutkujte krídlovú skrutku (53) a roztiahnite skrutkovú zvierku.
- Zasuňte „redukovanú“ skrutkovú zvierku (20) s čapom (54) do príslušných otvorov (28).
- Obrobok pevne pritlačte na rezací stôl (29).
- Závitovú tyč (52) utiahnite a zafixujte tak obrobok.

### Uvoľnenie obrobku

- Skrutkovú zvierku uvoľníte tak, že závitovú tyč (52) otočíte proti smeru pohybu hodinových ručičiek.