# Uputstva za rad

##

Laserski zrak vam pokazuje reznu liniju lista testere. Na taj način možete precizno pozicionirati radni komad za testerisanje, bez otvaranja klateće zaštitne haube.

- Uključite laserski zrak pomoću prekidača (36).
- Poravnajte vašu oznaku na radnom komadu po sredini laserske linije.

Napomena: Pre sečenja testerom, proverite da li se rezna linija još uvek tačno vidi. Laserski zrak se može na primer pomeriti usled vibracija pri intenzivnoj upotrebi.

##

Maksimalni radni komadi:

Horizontalni ugao iskošenja | Vertikalni ugao iskošenja | Visina x širina [mm]
--- | --- | ---
0° | 0° | 90 x 310
45° | 0° | 90 x 210
0° | 45° (levo) | 45 x 310
45° | 45° (levo) | 45 x 210
0° | 45° (desno) | 35 x 310
45° | 45° (desno) | 35 x 210

Minimalni radni komadi (= svi radni komadi koji mogu da se zategnu pomoću isporučene stege (20) levo ili desno od lista testere): 130 x 50 mm (dužina x širina)

Maksimalna dubina rezanja (0°/0°): 90 mm

##

Za jednostavno testerisanje radnih komada iste dužine možete da koristite graničnik za dužinu (26).

- Otpustite stezni zavrtanj (57) i pomerite graničnik za dužinu (26) u vodećoj šini (58) na željenu dužinu radnog komada.
- Ponovo pritegnite stezni zavrtanj (57).

Duži radni komadi:

- Otpustite leptir zavrtanj (59) i povucite vodeću šinu (58) napolje do graničnika.
- Ponovo čvrsto zategnite leptir zavrtanj (59).
- Podesite graničnik za dužinu (26) na željenu dužinu radnog komada.

Testerisanje bez graničnika za dužinu:

- Otpustite stezni zavrtanj (57) i pomerite graničnik za dužinu (26) u vodećoj šini (58) skroz napolje.
- Graničnik za dužinu okrenite za 90°, tako da bude u ravni sa graničnom šinom (18).
- Ponovo pritegnite stezni zavrtanj (57).

##

Dubinski graničnik se mora pomeriti ako hoćete da testerišete žljeb.

- Zakrenite dubinski graničnik (22) ka spolja.
- Zakrenite krak alata držeći ga za ručku (5) u željeni položaj.
- Okrećite zavrtanj za podešavanje (23), dok kraj zavrtnja ne dodirne dubinski graničnik (22).
- Premestite krak alata polako na gore.

##

Pri testerisanju izvijenih ili okruglih radnih komada morate ih posebno obezbediti od klizanja. Na liniji sečenja ne sme nastati zazor između radnog komada, granične šine i postolja testere.

Ako je potrebno morate izraditi specijalne držače.

##

Ploča za podmetanje (10) može da se pohaba posle duže upotrebe električnog alata.

Promenite pokvarenu ploču za podmetanje.

- Dovedite električni alat u radni položaj.
- Odvrnite zavrtnje (60) pomoću uobičajenog krstastog odvrtača i izvadite staru umetnu ploču (10).
- Umetnite novu umetnu ploču i ponovo pritegnite zavrtnje (60).