# Sagatavošana darbam

Lai nodrošinātu augstu zāģēšanas precizitāti, pēc elektroinstrumenta intensīvas lietošanas nepieciešams pārbaudīt un vajadzības gadījumā koriģēt tā svarīgākos iestatījumus.
Tam vajadzīga zināma pieredze un atbilstoši speciālie instrumenti.

Jebkurā Bosch pilnvarotā elektroinstrumentu remonta darbnīcā šis darbs tiks veikts ātri un kvalitatīvi.

##

Gari un smagi zāģējamie priekšmeti brīvajā galā jānogulda uz piemērotas virsmas vai jāatbalsta.

Zāģēšanas galdu ar zāģēšanas galda pagarinātāja (16) palīdzību var pagarināt virzienā pa kreisi un pa labi.

- Atskrūvējiet fiksējošo skrūvi (42).
- Izvelciet zāģēšanas galda pagarinātāju (16) vēlamajā garumā.
- Lai nostiprinātu zāģēšanas galda pagarinātāju, no jauna pieskrūvējiet fiksējošo skrūvi (42).

Elastīgā apstrādājamā materiāla paliktņa (17) uzlikšanas sistēma sniedz jums vairākas pagarināšanas vai paplašināšanas iespējas.

- Pēc nepieciešamības ievietojiet apstrādājamā priekšmeta paliktni (17) stiprinājumos (44) uz elektroinstrumenta vai stiprinājumos (45) uz otrā apstrādājamā prieksmeta paliktņa.

- Nekad nepārnēsājiet elektroinstrumentu, turot to aiz apstrādājamā priekšmeta paliktņiem.
  Elektroinstrumenta transportēšanas laikā izmantojiet vienīgi transportēšanas ierīces, bet ne aizsargierīces.

##

Veidojot vertikālos ļeņķa zāģējumus, ir jānoņem kreisā vai labā pārbīdāmā vadotne (19).

- Atskrūvējiet spārnskrūves (38).
- Noņemiet pārbīdāmo vadotni (19).

Pēc vertikālā zāģēšanas leņķa pabeigšanas, atkal uzlieciet pārbīdāmo (19) vadotni un cieši pievelciet spārnskrūves (38).

##

Lai panāktu optimālu darba drošību, apstrādājamo priekšmetu nepieciešams stingri nostiprināt.
Neapstrādājiet priekšmetus, kas ir par maziem, lai tos stingri nostiprinātu.

### Vertikāla fiksēšana

- Cieši piespiediet apstrādājamo priekšmetu pie vadotnēm (18) un (19).
- Ievietojiet kopā ar elektroinstrumentu piegādātās skrūvspīles (20) vienā no šim nolūkam paredzētajiem urbumiem (39).
- Atskrūvējiet spārnskrūvi (51) un pielāgojiet skrūvspīļu atpletumu apstrādājamā priekšmeta izmēriem. Tad no jauna stingri pieskrūvējiet spārnskrūvi.
- Nostipriniet apstrādājamo priekšmetu, stingri pieskrūvējot vītņstieni (52).

### Horizontālā stiprināšana

- Izskrūvējiet spārnskrūvi (53) un atvelciet skrūvspīles vienu no otras.
- Ievietojiet saīsinātās skrūvspīles (20) ar tapām (54) vienā no šim nolūkam paredzētajiem urbumiem (28).
- Spēcīgi piespiediet apstrādājamo priekšmetu uz zāģēšanas galda (29).
- Nostipriniet apstrādājamo priekšmetu, stingri pieskrūvējot vītņstieni (52).

### Apstrādājamā priekšmeta izņemšana

- Lai atvērtu skrūvspīles, grieziet vītņstieni (52) pretēji pulksteņa rādītāju kustības virzienam.