# Munkavégzési tanácsok

##

Egy lézersugár jelzi a fűrészlap vágási vonalát. Így a munkadarab helyzetét a fűrészeléshez pontosan beállíthatja, anélkül, hogy ehhez ki kellene nyitnia a lengő védőburkolatot.

- Ehhez kapcsolja be a kapcsolóval (36) a lézersugarat.
- Állítsa a munkadarabon levő jelölést középre a lézervonalon.

Figyelem: Ellenőrizze a fűrészelés megkezdése előtt, hogy a vágási vonal még helyesen kerül-e kijelzésre. A lézersugár beállítása például az intenzív használat során fellépő rezgések következtében megváltozhat.

##

Maximális méretű munkadarabok:

Vízszintes gérszög | Függőleges gérszög | Magasság x szélesség [mm]
--- | --- | ---
0° | 0° | 90 x 310
45° | 0° | 90 x 210
0° | 45° (balra) | 45 x 310
45° | 45° (balra) | 45 x 210
0° | 45° (jobbra) | 35 x 310
45° | 45° (jobbra) | 35 x 210

Minimális méretű munkadarabok (= minden olyan munkadarab, amelyet a berendezéssel szállított csavaros szorítóval (20) a fűrészlaptól balra vagy jobbra be lehet fogni): 130 x 50 mm (hosszúság x szélesség)

Maximális vágási mélység (0°/0°): 90 mm

##

Hosszú munkadarabok egyszerű fűrészeléséhez jól használható a (26) hosszirányú ütköző.

- Oldja ki a (57) szorítócsavart és a munkadarab kívánt hosszúságának megfelelően tolja el a (26) hosszirányú ütközőt a (58) vezetősínben.
- Húzza meg ismét szorosra a (57) szorítócsavart.

Hosszabb munkadarabok:

- Oldja ki a (59) szárnyascsavart és húzza ki ütközésig a (58) vezetősínt.
- Húzza meg ismét szorosra a (59) szárnyascsavart.
- Állítsa be a munkadarab kívánt hosszának megfelelően a (26) hosszirányú ütközőt.

Fűrészelés hosszirányú ütköző nélkül:

- Oldja ki a (57) szorítócsavart és tolja el a (26) hosszirányú ütközőt a (58) vezetősínben egészen kifelé.
- Fordítsa el 90°-ra a hosszirányú ütközőt, úgy hogy egy síkba kerüljön a (18) ütközősínnel.
- Húzza meg ismét szorosra a (57) szorítócsavart.

##

A mélységi ütközőt át kell állítani, ha egy hornyot akar fűrészelni.

- Forgassa el kifelé a (22) mélységi ütközőt.
- Forgassa el a szerszámkart a (5) fogantyúnál fogva a kívánt helyzetbe.
- Forgassa el a (23) szabályozócsavart, amíg a csavar vége meg nem érinti a (22) mélységi ütközőt.
- Vezesse lassan felfelé a szerszámkart.

##

Görbe vagy körkörös keresztmetszetű munkadarabok fűrészelésekor ezeket külön be kell biztosítani elcsúszás ellen. A vágási vonalon nem szabad rést hagyni a munkadarab, az ütközősín és a fűrészasztal között.

Szükség esetén speciális tartókat kell készíteni.

##

A (10) felszakadásgátló betétlap az elektromos kéziszerszám hosszabb használata során elkophat.

Ha egy betétlap megrongálódott, azt azonnal cserélje ki.

- Hozza munkahelyzetbe az elektromos kéziszerszámot.
- Csavarja ki egy a kereskedelemben szokványosan kapható kereszthornyos csavarhúzóval a (60) csavarokat és vegye ki a régi (10) felszakadásgátló betétlapot.
- Tegye be az új betétlapot és a (60) rögzítőcsavarokkal húzza meg ismét szorosra.