# A függőleges sarkalószög beállítása

A függőleges gérszöget a 45° (balra) és 45° (jobbra) közötti tartományban lehet beállítani.

A gyakrabban használt függőleges gérszögek gyors és precíz beállítására a 0°, 22,5°, 33,9° és 45° szögeknél ütközők vannak elhelyezve.

##

- Távolítsa el a bal oldali állítható ütközősínt (19).
- Forgassa el a bal oldali ütközőt (41), amíg a berendezés a 45°-os függőleges standard gérszögnek a nyíllal jelzett helyzetében be nem ugrik a reteszelési helyzetbe.
  Így a teljes bal elforgatási tartomány rendelkezésre áll.
- Húzza felfelé a reteszelőgombot (13).
- Forgassa el a szerszámkart balra a (5) fogantyúnál fogva, amíg a szögkijelző a kívánt függőleges gérszöget mutatja.
- Tartsa fogva ebben a helyzetben a szerszámkart, és ismét nyomja le a reteszelőgombot (13).

##

- Távolítsa el a jobb oldali (19) állítható ütközősínt.
- Forgassa el a bal oldali (41) ütközőt, amíg a berendezés a 45°-os függőleges standard gérszögnek a nyíllal jelzett helyzetében beugrik a reteszelési helyzetbe.
  Így a teljes jobb elforgatási tartomány rendelkezésre áll.
- Húzza felfelé a reteszelőgombot (13).
- Forgassa a beállítógombot (21) enyhén balra, és fordítsa el a szerszámkart a fogantyúnál (5) fogva jobbra, amíg a szögmérő a kívánt függőleges gérszöget nem jelzi.
- Tartsa fogva ebben a helyzetben a szerszámkart, és ismét nyomja le a reteszelőgombot (13).

##

- Távolítsa el a jobb/bal oldali állítható ütközősínt (19).
- Húzza felfelé a reteszelőgombot (13).

0°-os standard gérszög:

- Forgassa a beállítógombot (21) enyhén balra, és fordítsa a szerszámkart jobbról a 0°-pozíció fölé, amíg az hallhatóan be nem reteszel a 0°-pozícióba.
- Ismét nyomja le a reteszelőgombot (13).

45°, 33,9° és 22,5°-os függőleges standard gérszög:

- Forgassa el a bal vagy a jobb oldali ütközőt (41), amíg a berendezés a kívánt függőleges standard gérszöget jelző nyílnál be nem ugrik a reteszelési helyzetbe.
- Fordítsa a szerszámkart ütközésig balra.
  vagy
  Forgassa el a beállítógombot (21) enyhén balra, és fordítsa a szerszámkart a fogantyúnál (5) fogva ütközésig jobbra.
- Ismét nyomja le a reteszelőgombot (13).