# Sümbolid

Järgnevad sümbolid võivad olla teie elektrilise tööriista kasuta‌misel olulised. Pidage sümbolid ja nende tähendus meeles. Sümbolite õige tõlgendus aitab teil elektrilist tööriista käsitseda paremini ja ohutumalt.

Sümbolid ja nende tähendus
| Lasekiirgus Kiire suunas ei tohi vaadata Laiatarbe-lasertoode klass 2 EN 50689:2021
| Kui elektriline tööriist töötab, ärge viige oma käsi saagimispiirkonda. Saekettaga kokkupuute korral võite end vigastada.
| Kandke tolmukaitsemaski.
| Kandke kaitseprille.
| Kandke kuulmiskaitsevahendeid. Müra võib kuulmist kahjustada.
| Ohtlik piirkond! Hoidke käed, sõrmed ja käsivarred sellest piirkonnast eemal.
| Suvalise vertikaalse kaldenurga seadmiseks peab tööriista haar olema vabalt liikuv. Lukustusnupp üles tõmmatud: saab seada vertikaalset kaldenurka. Lukustusnupp alla surutud: hoitakse seatud vertikaalset kaldenurka.
| Pöörake tähelepanu saelehe mõõtmetele. Siseava läbimõõt peab tööriista spindliga lõtkuta sobima. Kui on vaja kasutada kahandusdetaile, siis veenduge, et kahandusdetaili mõõtmed sobiksid põhilehe paksuse ja saelehe siseava läbimõõduga ning tööriista spindli läbimõõduga. Võimaluse korral kasutage saelehega kaasas olevaid kahandusdetaile. Saelehe läbimõõt peab vastama sümbolil toodud väärtusele.
| Vertikaalsete kaldenurkade saagimisel tuleb vasak- või parempoolne reguleeritav tugirööbas eemaldada.