# Jelképes ábrák

A következő szimbólumoknak komoly jelentőségük lehet az Ön elektromos kéziszerszámának hasz‌nálata során. Jegyezze meg ezeket a szimbó‌lu‌mo‌kat és jelentésüket. A szimbólumok helyes inter‌pre‌tálása segítségére lehet az elektromos kézi‌szer‌szám jobb és biztonságosabb használatában.

Szimbólumok és magyarázatuk
| Lézersugárzás Ne nézzen a lézersugárba! 2. osztályú fogyasztói lézerberendezés EN 50689:2021
| Soha ne tegye be a kezét a fűrészelési területre, amíg az elektromos kéziszerszám működésben van. A fűrészlap megérintése sérülésveszéllyel jár.
| Viseljen porvédő álarcot.
| Viseljen védőszemüveget.
| Viseljen fülvédőt. Ennek elmulasztása esetén a zaj hatása a hallóképesség elvesztéséhez vezethet.
| Veszélyes terület! Amennyire lehetséges, tartsa távol a kezét, az ujjait és a karját ettől a területtől.
| A tetszőleges függőleges gérszög beállításához a szerszámkarnak szabadon mozgathatónak kell lennie. A reteszelőgomb fel van húzva: Be lehet állítani a függőleges gérszöget. A reteszelőgomb le van nyomva: A beállított függőleges gérszög rögzítve van.
| Ügyeljen a fűrészlap méreteire. A lyuk átmérőjének játékmentesen hozzá kell illeszkednie a szerszámtengelyhez. Ha redukáló idomok alkalmazására van szükség, ügyeljen arra, hogy a redukáló idom méretei megfeleljenek a fűrészlap alapvastagságának, a fűrészlap nyílásátmérőjének és a szerszámorsó átmérőjének. Lehetőleg a fűrészlappal együtt szállított redukáló idomokat használja. A fűrészlap átmérőjének meg kell felelnie a jelen megadott értéknek.
| Függőleges gérszögek fűrészelésekor a bal, ill. a jobb állítható ütközősínt el kell távolítani.