# Arbejdsvejledning

##

En laserstråle viser dig savklingens snitlinje. Derved kan du foretage en nøjagtig positionering af emnet, der skal saves i, uden at pendulbeskyttelsesskærmen skal åbnes.

- Tænd først laserstrålen med kontakten (36).
- Positionér din markering på emnet midt på laserlinjen.

Bemærk: Kontrollér før savning, om snitlinjen stadig vises korrekt . Laserstrålen kan blive forskubbet i forbindelse med intensivt brug (f.eks. som følge af vibrationer).

##

Maksimale emner:

Vandret geringsvinkel | Lodret geringsvinkel | Højde x bredde [mm]
--- | --- | ---
0° | 0° | 90 x 310
45° | 0° | 90 x 210
0° | 45° (venstre) | 45 x 310
45° | 45° (venstre) | 45 x 210
0° | 45° (højre) | 35 x 310
45° | 45° (højre) | 35 x 210

Minimale emner (= alle emner, der kan spændes fast til venstre eller højre for savklingen med den medfølgende skruetvinge (20)): 130 x 50 mm (længde x bredde)

Maksimal skæredybde (0°/0°): 90 mm

##

For lettere at kunne save lange, lige emner kan du benytte længdeanslaget (26).

- Løsn klemskruen (57), og skub længdeanslaget (26) ind i føringsskinnen (58) i den ønskede emnelængde.
- Spænd klemskruen (57) igen.

Længere emner:

- Løsn vingeskruen (59), og træk føringsskinnen (58) udad til anslag.
- Spænd vingeskruen (59) igen.
- Indstil længdeanslaget (26) til den ønskede emnelængde.

Savning uden længdeanslag:

- Løsn klemskruen (57), og skub længdeanslaget (26) ind i føringsskinnen (58) helt udad.
- Drej længdeanslaget 90°, så det ligger helt an mod anslagsskinnen (18).
- Spænd klemskruen (57) igen.

##

Dybdeanslaget skal indstilles, når du vil save en not.

- Sving dybdeanslaget (22) udad.
- Sving værktøjsarmen i den ønskede position ved hjælp af håndtaget (5).
- Drej på justeringsskruen (23), til enden på skruen berører dybdeanslaget (22).
- Før værktøjsarmen langsomt opad.

##

Når der saves i bøjede eller runde emner, er det vigtigt at sørge for, at disse er særligt godt sikret mod at rutsje væk. På snitlinjen må der ikke være nogen spalte mellem emne, anslagsskinne og savbord.

Fremstil specielle holdere, hvis det skulle være nødvendigt.

##

Ilægningspladen (10) kan blive slidt, når el-værktøjet har været brugt i længere tid.

Udskift en defekt ilægningsplade.

- Anbring el-værktøjet i arbejdsstilling.
- Skru skruerne (60) ud med en almindelig krydskærvsskruetrækker, og tag den gamle ilægningsplade (10) ud.
- Læg den nye ilægningsplade i, og spænd skruen (60) igen.