# Nastavitev laserja

Opomba: za preizkus delovanja laserja mora biti električno orodje priključeno na električno napajanje.

- Med nastavljanjem laserja (npr. pri premikanju roke orodja) nikoli ne smete vklopiti stikala za vklop/izklop. Nenameren zagon električnega orodja lahko povzroči poškodbe.

- Električno orodje namestite v delovni položaj.
- Rezalno mizo (29) zavrtite do zareze (15) za 0°. Ročica se mora občutno zaskočiti v zarezo.

Da zagotovite natančne reze, morate po intenzivni uporabi preveriti laserske žarke in jih po potrebi ponovno nastaviti.
Za to potrebujete izkušnje in ustrezno orodje.
To delo bo hitro in zanesljivo opravil Boschev servis.

## Preverjanje (glejte sliko S1)

- Na obdelovanec narišite ravno linijo reza.
- Roko orodja z ročajem (5) počasi pomaknite navzdol.
- Obdelovanec postavite tako, da so zobje žaginega lista poravnani z linijo reza.
- Obdelovanec pridržite v tem položaju in roko orodja počasi dvignite.
- Vpnite obdelovanec.
- S stikalom (36) vklopite laserski žarek.

Laserski žarek mora biti po celotni dolžini poravnan z rezalno linijo na obdelovancu, tudi če roko orodja premikate navzdol.

## Nastavitev (glejte sliko S2)

- Nastavitveni vijak (61) z ustreznim izvijačem vrtite, dokler ni laserski žarek po celotni dolžini poravnan z linijo reza na obdelovancu.

Vrtenje v nasprotni smeri urnega kazalca premika laserski žarek z leve proti desni, vrtenje v smeri urnega kazalca pa premika laserski žarek z desne proti levi.