# Darbo patarimai

##

Lazerio spindulys rodo pjūklo disko pjovimo liniją. Todėl neatidarydami slankiojo apsauginio gaubto galite nustatyti tikslią ruošinio pjovimo padėtį.

- Tuo tikslu jungikliu (36) įjunkite lazerio spindulį.
- Ant ruošinio esančią žymę nukreipkite į lazerio linijos vidurį.

Nuoroda: prieš pradėdami pjauti patikrinkite, ar tinkamai rodoma pjūvio linija. Intensyviai naudojant dėl vibracijos lazerio spindulys gali pasislinkti.

##

Didžiausi ruošiniai:

Įstrižo pjūvio kampas horizontalioje plokštumoje | Įstrižo pjūvio kampas vertikalioje plokštumoje | Aukštis x plotis [mm]
--- | --- | ---
0° | 0° | 90 x 310
45° | 0° | 90 x 210
0° | 45° (kairėje) | 45 x 310
45° | 45° (kairėje) | 45 x 210
0° | 45° (dešinėje) | 35 x 310
45° | 45° (dešinėje) | 35 x 210

Mažiausi ruošiniai (= visi ruošiniai, kuriuos galima tvirtai įveržti kartu tiekiamu veržtuvu (20) pjūklo disko kairėje ar dešinėje): 130 x 50 mm (ilgis x plotis)

Maks. pjovimo gylis (0°/0°): 90 mm

##

Kad būtų lengva pjauti vienodo ilgio ruošinius, galite naudoti atramą vienodo ilgio ruošiniams (26).

- Atlaisvinkite prispaudžiamąjį varžtą (57) ir pastumkite atramą vienodo ilgio ruošiniams (26) kreipiamajame bėgelyje (58) iki pageidaujamo ruošinio ilgio.
- Vėl tvirtai užveržkite prispaudžiamąjį varžtą (57).

Ilgesni ruošiniai:

- Atlaisvinkite sparnuotąjį varžtą (59) ir traukite kreipiamąjį bėgelį (58) į išorę iki atramos.
- Vėl tvirtai užveržkite sparnuotąjį varžtą (59).
- Atramą vienodo ilgio ruošiniams (26) nustatykite norimam ruošinio ilgiui.

Pjovimas be atramos vienodo ilgio ruošiniams:

- Atlaisvinkite prispaudžiamąjį varžtą (57) ir pastumkite atramą vienodo ilgio ruošiniams (26) kreipiamajame bėgelyje (58) kiek galima į išorę.
- Atramą vienodo ilgio ruošiniams pasukite 90° taip, kad ji būtų prigludusi prie atraminio bėgelio (18).
- Vėl tvirtai užveržkite prispaudžiamąjį varžtą (57).

##

Gylio ribotuvą reikia perstatyti, jei norite pjauti griovelį.

- Gylio ribotuvą (22) palenkite į išorę.
- Rankena (5) nulenkite prietaiso svertą į norimą padėtį.
- Reguliavimo varžtą (23) pasukite tiek, kad varžto galas liestų gylio ribotuvą (22).
- Lėtai kelkite prietaiso svertą aukštyn.

##

Norėdami pjauti išlenktus ar apvalius ruošinius, juos turite labai gerai apsaugoti nuo nuslydimo. Pjovimo linijoje neturi būti jokio tarpelio tarp ruošinio, atraminio bėgelio ir pjovimo stalo.

Jei reikia, galite naudoti specialius laikiklius.

##

Įstatomoji plokštelė (10) po ilgesnio elektrinio prietaiso naudojimo susidėvi.

Pažeistą plokštelę būtinai pakeiskite.

- Elektrinį įrankį nustatykite į darbinę padėtį.
- Standartiniu kryžminiu atsuktuvu išsukite varžtus (60) ir išimkite seną įstatomąją plokštelę (10).
- Įdėkite naują įstatomąją plokštelę ir vėl užveržkite varžtus (60).