# Puštanje u rad

- Pridržavajte se mrežnog napona! Napon izvora struje mora se podudarati s podacima na tipskoj pločici električnog alata.

- Prije piljenja pritegnite ručicu za fiksiranje (12) i pritisnite tipku za blokadu (13) prema dolje. List pile bi se inače mogao saviti u izratku.

## Uključivanje (vidjeti sliku L)

- Za puštanje električnog alata u rad najprije pritisnite blokadu uključivanja (6). Zatim pritisnite prekidač za uključivanje/isključivanje (35) do kraja i držite ga pritisnutog.

Napomena: Iz sigurnosnih razloga ne može se blokirati prekidač za uključivanje/isključivanje (35), nego tijekom rada mora stalno ostati pritisnut.

## Isključivanje

- Za isključivanje otpustite prekidač za uključivanje/isključivanje (35).