# Монтиране на елементи

- Извадете внимателно всички включени в окомплектовката детайли.
- Отстранете всички опаковъчни материали от електроинструмента и включените в окомплектовката детайли.

- За улесняване на работата при монтиране на включените в окомплектовката детайли електроинструментът трябва да е в позиция за транспортиране.

## Монтиране на удължаването на масата на циркуляра (вж. фиг. A1)

За допълнително увеличение на широчината на опорната площ на стенда можете да монтирате удължаването на масата на циркуляра както отляво, така и отдясно на електроинструмента.

- Развийте обезопасителните винтове (43) с кръстата отвертка от удължаванията на масата на циркуляра.
- Наклонете електроинструмента.
- Избутайте удължаванията на масата на циркуляра (16) от двете страни на електроинструмента до упор в предвидените за това отвори.
- За обезопасяване на изтеглянето завийте обезопасителните винтове (43) обратно в удължаванията на масата на циркуляра.

## Монтиране на подпори за обработвания детайл (вж. фиг. A2)

Подпорите за обработвания детайл (17) могат да се позиционират вляво, вдясно или отпред върху електроинструмента. Гъвкавата щекерна система Ви позволява множество удължителни и разширителни варианти (вж. фиг. G).

- Пъхнете според нуждата подпората за обработвания детайл (17) в поставките (44) върху електроинструмента или в поставките (45) на втората подпора за обработвания детайл.

- Никога не носете електроинструмента за подпорите за обработвания детайл.
  Използвайте при транспортиране на електроинструмента само транспортните съоръжения.