# Подготовка за работа

За осигуряване на прецизни срезове след интензивно използване трябва да проверявате основните параметри на електроинструмента и при необходимост да ги коригирате.
За целта трябва да имате опит и съответните специализирани инструменти.

Тази дейност ще бъде извър‌шена бързо и качествено в оторизиран сервиз за елек‌троинструменти на Бош.

##

Свободните краища на дълги и тежки детайли трябва да бъдат подпирани по подходящ начин.

Масата на циркуляра може с помощта на удължаванията на масата на циркуляра (16) да се удължава наляво и надясно.

- Разхлбаете затегателния винт (42).
- Издърпайте удължаването на масата на циркуляра (16) до желаната дължина навън.
- За застопоряване на удължителя на работния плот отново затегнете болта (42).

Гъвкавата щекерна система на попорите за обработвания детайл (17) Ви позволява множество удължителни и разширителни варианти.

- Пъхнете според нуждата подпората за обработвания детайл (17) в поставките (44) върху електроинструмента или в поставките (45) на втората подпора за обработвания детайл.

- Никога не носете електроинструмента за подпорите за обработвания детайл.
  Използвайте при транспортиране на електроинструмента само транспортните съоръжения.

##

При рязане на вертикални срезове под наклон трябва да извадите лявата, респ. дясната регулируема опорна шина (19).

- Развийте крилчатите винтове (38).
- Извадете регулируемата опорна шина (19).

След рязане на вертикални ъгли на скосяване отново монтирайте регулируемата опорна шина (19) и здраво затегнете крилчатите винтове (38).

##

За осигуряване на оптимална сигурност на работа трябва винаги да застопорявате детайла.
Не обработвайте детайли, които са твърде малки, за да бъдат застопорени механично.

### Вертикално фиксиране

- Притиснете детайла плътно срещу опорните шини (18) и (19).
- Вкарайте включената в окомплектовката винтова стяга (20) в един от предвидените за целта отвори (39).
- Развийте винта с крилчата глава (51) и настройте винтовата стяга съобразно детайла. Затегнете отново винта с крилчата глава.
- Затегнете здраво резбовия вал (52) и така захванете детайла.

### Застопоряване в хоризонтална равнина

- Развийте крилчатия винт (53) и раздалечете винтовата стяга.
- Вкарайте сега „редуцираната“ винтова стяга (20) с цапфата (54) в един от предвидените за целта отвори (28).
- Притиснете обработвания детайл здраво върху масата на циркуляра (29).
- Затегнете здраво резбовия вал (52) и така захванете детайла.

### Освобождаване на детайла

- За освобождаване на винтовата скоба завъртете ръкохватката (52) обратно на часовниковата стрелка.