# Kontrola základného nastavenia a nastavenie

Aby ste si zabezpečili precízne rezy v každom čase, musíte vždy po intenzívnom používaní skontrolovať základné nastavenie elektrického náradia a v prípade potreby ho nastaviť nanovo.
Na takúto prácu potrebujete mať skúsenosti a špeciálne nástroje.

Servisné stredisko Bosch vykonáva tieto práce rýchlo a spoľahlivo.

##

- Dajte elektrické náradie do pracovnej polohy.
- Rezací stôl (29) otočte až po zárez (15) pre uhol 0°. Páčka musí počuteľne zaskočiť do zárezu.
- Potiahnite aretačné tlačidlo (13) smerom hore.
- Otočte nastavovací gombík (21) mierne doľava a otočte rameno nástroja sprava na polohu 0° tak, aby počuteľne zaskočilo do polohy 0°.
- Aretačné tlačidlo (13) opäť zatlačte nadol.

### Vykonajte kontrolu (pozrite obrázok T1)

- Postavte uholník (62) s 90° uhlom v jednej rovine s pílovým kotúčom (49) medzi rezací stôl (29) a pílový kotúč na rezací stôl (29).

Rameno uholníka musí lícovať (byť v jednej línii) s pílovým kotúčom (49) po celej dĺžke.

### Nastavenie (pozri obrázok T2)

- Povoľte poistnú maticu dorazovej skrutky (63) pomocou bežného prstencového alebo vidlicového kľúča.
- Dorazovú skrutku (63) zaskrutkujte alebo vyskrutkujte tak, aby rameno uholníka (62) po celej dĺžke lícovalo s pílovým kotúčom.
- Aretačné tlačidlo (13) opäť zatlačte nadol.
- Potom znova utiahnite poistnú maticu dorazovej skrutky (63).

Ak ukazovateľ uhla (55) nie je po nastavení v jednej línii so značkou 0° stupnice (56), povoľte skrutku (65) bežným krížovým skrutkovačom a ukazovateľ uhla zarovnajte so značkou 0° (pozri obrázok W).

##

- Dajte elektrické náradie do pracovnej polohy.
- Rezací stôl (29) otočte až po zárez (15) pre uhol 0°. Páčka musí počuteľne zaskočiť do zárezu.
- Odoberte pravú nastaviteľnú dorazovú lištu (19).
- Otáčajte pravý doraz (41), kým na označení so šípkou nezaskočí štandardný uhol zošikmenia 45°.
- Potiahnite aretačné tlačidlo (13) smerom hore.
- Otočte nastavovací gombík (21) doľava a otočte rameno nástroja rukoväťou (5) až na doraz doprava.

### Vykonajte kontrolu (pozri obrázok U1)

- Postavte uholník (62) so 45° uhlom v jednej rovine s pílovým kotúčom (49) medzi rezací stôl (29) a pílový kotúč vpravo na rezací stôl.

Rameno uholníka musí lícovať (byť v jednej línii) s pílovým kotúčom (49) po celej dĺžke.

### Nastavenie (pozri obrázok U2)

- Povoľte poistnú maticu dorazovej skrutky (40) pomocou bežného prstencového alebo vidlicového kľúča.
- Dorazovú skrutku (40) zaskrutkujte alebo vyskrutkujte tak, aby rameno uholníka (62) po celej dĺžke lícovalo s pílovým kotúčom.
- Aretačné tlačidlo (13) opäť zatlačte nadol.
- Potom znova utiahnite poistnú maticu dorazovej skrutky (40).

Ak ukazovateľ uhla (55) nie je po nastavení v jednej línii so značkou 45° na stupnici (56), skontrolujte najprv ešte raz nastavenie 0° pre vertikálny uhol zošikmenia a ukazovateľ uhla. Potom zopakujte nastavenie vertikálneho uhla zošikmenia 45°.

##

- Dajte elektrické náradie do prepravnej polohy.
- Povoľte aretačný gombík (12), ak je utiahnutý.
- Zatlačte aretačné tlačidlo (11) nadol a otočte rezací stôl (29) až k zárezu (15) pre 0°.
- Aretačné tlačidlo (11) opäť uvoľnite. Rezací stôl musí počuteľne zaskočiť do zárezu.
- Odoberte nastaviteľné dorazové lišty (19).

### Skontrolujte (pozri obrázok V1)

- Položte uholník (62) s 90° uhlom v jednej rovine s pílovým kotúčom (49) medzi dorazovú lištu (18) a pílový kotúč na rezací stôl (29).

Rameno uholníka musí lícovať (byť v jednej línii) s dorazovou lištou po celej dĺžke.

### Nastavenie (pozri obrázok V2)

- Povoľte všetky skrutky s vnútorným šesťhranom (64) pomocou dodaného kľúča s vnútorným šesťhranom (24).
- Otáčajte dorazovú lištu (18) dovtedy, kým uholník nelícuje (nie je v jednej rovine) po celej dĺžke.
- Skrutky opäť utiahnite.

##

- Potiahnite aretačné tlačidlo (13) smerom hore.
- Otočte nastavovací gombík (21) mierne doľava a otočte rameno nástroja sprava na polohu 0° tak, aby počuteľne zaskočilo do polohy 0°.
- Aretačné tlačidlo (13) opäť zatlačte nadol.

### Kontrola

Ukazovateľ uhla (55) musí byť v jednej línii so značkou 0° na stupnici (56).

### Nastavenie

- Uvoľnite skrutku (65) dodaným krížovým skrutkovačom a vyrovnajte ukazovateľ uhla pozdĺž značky 0°.
- Skrutku opäť utiahnite.

##

- Dajte elektrické náradie do pracovnej polohy.
- Otočte rezací stôl (29) až po zárez (15) pre uhol 0°. Páčka musí počuteľne zaskočiť do zárezu.

### Kontrola

Ukazovateľ uhla (14) musí byť v jednej línii so značkou 0° mm na stupnici (30).

### Nastavenie

- Uvoľnite skrutku (66) dodaným krížovým skrutkovačom a vyrovnajte ukazovateľ uhla pozdĺž značky 0°.
- Skrutku opäť utiahnite.