# Pagrindinių nustatymų patikrinimas ir reguliavimas

Norint užtikrinti, kad pjūviai būtų tikslūs, po intensyvaus prietaiso naudojimo turite patikrinti pagrindinius prietaiso nustatymus ir, jei reikia, nustatyti iš naujo.
Norint tai atlikti, reikia turėti patirties ir specialių įrankių.

Bosch elektrinių įrankių remonto dirbtuvių specialistai šį darbą atliks greitai ir patikimai.

##

- Elektrinį įrankį nustatykite į darbinę padėtį.
- Sukite pjovimo stalą (29) iki įpjovos (15) 0°. Turite jausti, kaip svirtelė įsistato į įpjovą.
- Fiksuojamąjį klavišą (13) pastumkite aukštyn.
- Reguliavimo ratuką (21) šiek tiek pasukite kairėn ir lenkite prietaiso svertą iš dešinės per 0° padėtį, kol išgirsite, kad jis užsifiksavo 0° padėtyje.
- Fiksuojamąjį klavišą (13) vėl pastumkite žemyn.

### Patikrinimas (žr. T1 pav.)

- Trikampį kampainį (62) 90° kampu priglauskite prie pjūklo disko (49) tarp pjovimo stalo (29) ir pjūklo disko ant pjovimo stalo (29).

Trikampio kampainio kojelė per visą ilgį turi priglusti prie pjūklo disko (49) plokštumos.

### Nustatymas (žr. T2 pav.)

- Standartiniu kilpiniu ar veržliniu raktu atlaisvinkite atraminio varžto antveržlę (63).
- Įsukite arba išsukite atraminį varžtą (63) tiek, kad trikampio kampainio (62) kojelė per visą ilgį priglustų prie pjūklo disko.
- Fiksuojamąjį klavišą (13) vėl pastumkite žemyn.
- Tada vėl tvirtai užveržkite atraminio varžto (63) antveržlę.

Jei nustačius kampo žymeklis (55) nėra vienoje linijoje su 0° žyme, esančia ant skalės (56), standartiniu kryžminiu atsuktuvu atlaisvinkite varžtą (65) ir nustatykite kampo žymeklį palei 0° žymę (žr. W pav.).

##

- Elektrinį įrankį nustatykite į darbinę padėtį.
- Sukite pjovimo stalą (29) iki įpjovos (15) 0°. Turite jausti, kaip svirtelė įsistato į įpjovą.
- Nuimkite dešinį reguliuojamą atraminį bėgelį (19).
- Sukite dešiniąją atramą (41), kol pageidaujamas standartinis įstrižo pjūvio kampas 45° užsifiksuos ties pažymėta rodykle.
- Fiksuojamąjį klavišą (13) pastumkite aukštyn.
- Reguliavimo ratuką (21) sukite į kairę ir rankena (5) lenkite prietaiso svertą iki atramos dešinėn.

### Patikrinimas (žr. U1 pav.)

- Trikampį kampainį (62) 45° kampu priglauskite prie pjūklo disko (49) tarp pjovimo stalo (29) ir pjūklo disko dešinėje ant pjovimo stalo .

Trikampio kampainio kojelė per visą ilgį turi priglusti prie pjūklo disko (49) plokštumos.

### Nustatymas (žr. U2 pav.)

- Standartiniu kilpiniu ar veržliniu raktu atlaisvinkite atraminio varžto antveržlę (40).
- Įsukite arba išsukite atraminį varžtą (40) tiek, kad trikampio kampainio (62) kojelė per visą ilgį priglustų prie pjūklo disko.
- Fiksuojamąjį klavišą (13) vėl pastumkite žemyn.
- Tada vėl tvirtai užveržkite atraminio varžto (40) antveržlę.

Jei nustačius kampo žymeklis (55) nėra vienoje linijoje su 45° žyme, esančia skalėje (56), dar kartą patikrinkite 0° įstrižo pjūvio kampo vertikalioje plokštumoje ir kampo žymeklio nustatymą. Tada pakartokite 45° įstrižo pjūvio kampo vertikalioje plokštumoje nustatymą.

##

- Nustatykite elektrinį įrankį į transportavimo padėtį.
- Atlaisvinkite fiksuojamąją rankenėlę (12), jei ji yra užveržta.
- Fiksuojamąjį klavišą (11) pastumkite žemyn ir sukite pjovimo stalą (29) iki 0° įpjovos (15).
- Fiksuojamąjį klavišą (11) vėl atleiskite. Turite jausti, kaip pjovimo stalas įsistato į įpjovą.
- Nuimkite reguliuojamus atraminius bėgelius (19).

### Patikrinimas (žr. V1 pav.)

- Trikampį kampainį (62) 90° kampu priglauskite prie pjūklo disko (49) tarp atraminio bėgelio (18) ir pjūklo disko ant pjovimo stalo (29).

Trikampio kampainio kojelė per visą ilgį turi priglusti prie atraminio bėgelio.

### Nustatymas (žr. V2 pav.)

- Kartu su įrankiu pateiktu šešiabriauniu raktu (64) atlaisvinkite visus varžtus su vidiniu šešiakampiu (24).
- Pasukite atraminį bėgelį (18) tiek, kad per visą ilgį būtų prigludęs prie trikampio kampainio.
- Vėl tvirtai priveržkite varžtus.

##

- Fiksuojamąjį klavišą (13) pastumkite aukštyn.
- Reguliavimo ratuką (21) šiek tiek pasukite kairėn ir lenkite prietaiso svertą iš dešinės per 0° padėtį, kol išgirsite, kad jis užsifiksavo 0° padėtyje.
- Fiksuojamąjį klavišą (13) vėl pastumkite žemyn.

### Patikrinimas

Kampo žymeklis (55) turi būti vienoje linijoje su 0° žyme, esančia skalėje (56).

### Nustatymas

- Kryžminiu atsuktuvu atlaisvinkite varžtą (65) ir nustatykite kampo žymeklį ties 0° žyme.
- Vėl tvirtai priveržkite varžtą.

##

- Elektrinį įrankį nustatykite į darbinę padėtį.
- Sukite pjovimo stalą (29) iki įpjovos (15) 0°. Turite jausti, kaip svirtelė įsistato į įpjovą.

### Patikrinimas

Kampo žymeklis (14) turi būti vienoje linijoje su 0° žyme, esančia skalėje (30).

### Nustatymas

- Kryžminiu atsuktuvu atlaisvinkite varžtą (66) ir nustatykite kampo žymeklį ties 0° žyme.
- Vėl tvirtai priveržkite varžtą.