# A munka előkészítése

A precíz vágások biztosítására az elektromos szerszám alapbeállításait intenzív használat után ellenőrizni kell és szükség esetén újra be kell állítani.
Ehhez tapasztalatra és egy megfelelő célszerszámra van szükség.

Egy Bosch vevőszolgálat ezt a munkát gyorsan és megbízhatóan elvégzi.

##

A hosszú és nehéz munkadarabok szabad végét alá kell támasztani.

A fűrészasztalt a fűrészasztal-hosszabbítók (16) segítségével balra és jobbra meg lehet hosszabbítani.

- Oldja ki a szorítócsavart (42).
- Húzza ki a kívánt hosszig a fűrészasztal-hosszabbítót (16).
- A fűrészasztal-hosszabbító rögzítéséhez húzza meg ismét szorosra a szorítócsavart (42).

A munkadarabtámaszok rugalmas csatlakoztathatósága (17) számos hosszabb és szélesebb változatot tesz lehetővé.

- Igény szerint dugja a munkadarabtámaszt (17) a befogókba (44) az elektromos kéziszerszámon vagy a második munkadarabtámasz befogóiba (45).

- Soha ne vigye az elektromos kéziszerszámot a munkadarabtámaszoknál fogva!
  Az elektromos kéziszerszám szállításához mindig csak a szállításra szolgáló alkatrészeket használja!

##

Függőleges gérszögek fűrészelésekor a bal és jobb oldali állítható ütközősínt (19) el kell távolítani.

- Lazítsa ki a szárnyascsavarokat (38).
- Távolítsa el az állítható ütközősínt (19).

A függőleges gérszög fűrészelése után helyezze be újra az állítható ütközősínt (19), és húzza meg jól a szárnyascsavarokat (38).

##

Az optimális munkahelyi biztonsághoz a megmunkálásra kerülő munkadarabot mindig be kell fogni.
Ne munkáljon meg olyan munkadarabokat, amelyek túl kicsik ahhoz, hogy be lehessen azokat fogni.

### Függőleges rögzítés

- Nyomja erőteljesen hozzá a munkadarabot a(z) (18) és (19) ütközősínhez.
- Dugja bele a készülékkel szállított csavaros szorítót (20) az erre előirányozott furatok (39) egyikébe.
- Lazítsa ki a szárnyascsavart (51), és illessze hozzá a csavaros szorítót a munkadarabhoz. Húzza meg ismét a szárnyascsavart.
- Húzza meg szorosra a menetes orsót (52), és ezzel rögzítse a munkadarabot.

### Vízszintes rögzítés

- Csavarja ki a szárnyascsavart (53), és húzza ki a csavaros szorítót.
- Most dugja bele a „csökkentett” csavaros szorítót (20) a csappal (54) az egyik erre szánt furatba (28).
- Nyomja erősen a munkadarabot a fűrészasztalra (29).
- Húzza meg szorosra a menetes orsót (52), és ezzel rögzítse a munkadarabot.

### A munkadarab kilazítása

- A csavaros szorító kioldására forgassa el az óramutató járásával ellenkező irányba a (52) menetes orsót.