# Simboli

Šeit ir aplūkoti daži apzīmējumi, kuru nozīmi ir svarīgi zināt, lietojot elektroinstrumentu. Tāpēc lūdzam iegaumēt šos simbolus un to nozīmi. Apzīmējumu pareiza interpretācija ļaus vieglāk un drošāk strādāt ar elektroinstrumentu.

Simboli un to nozīme
| Lāzera starojums Neskatīties tieši uz staru 2. klases lietotāja lāzerierīce EN 50689:2021
| Elektroinstrumenta darbības laikā netuviniet rokas zāģēšanas vietai un zāģa asmenim. Pieskaršanās zāģa asmenim ir bīstama, jo var izraisīt savainojumu.
| Lietojiet putekļu aizsargmasku.
| Lietojiet aizsargbrilles.
| Lietojiet ierīces dzirdes orgānu aizsardzībai. Trokšņa iedarbība var radīt paliekošus dzirdes traucējumus.
| Bīstamā zona! Sekojiet, lai jūsu rokas, delnas un pirksti atrastos pēc iespējas tālāk no šīs zonas.
| Lai pēc vēlēšanās iestatītu vertikālo zāģēšanas leņķi, darbinstrumenta galvai ir brīvi jākustas. Fiksēšanas taustiņš pavilkts uz augšu: iespējams iestatīt vertikālo zāģēšanas leņķi. Fiksēšanas taustiņš pavilkts uz leju: iestatītais vertikālais zāģēšanas leņķis tiek saglabāts.
| Izvēloties zāģa asmeni, ņemiet vērā tā izmērus. Asmens cen‌trālā atvēruma diametram jābūt tādam, lai asmens novietotos uz darbvārpstas cieši, bez brīvkustības. Gadījumā, ja tomēr ir nepieciešams lietot diametra salāgotājus, sekojiet, lai salāgotāja izmēri atbilstu zāģa asmens pamatnes biezumam un centrālā atvēruma diametram, kā arī instrumenta darbvārpstas diametram. Ja iespējams, lietojiet kopā ar zāģa asmeni piegādātos salāgotājus. Zāģa asmens diametram jāatbilst simbolu sadaļas datos norādītajai vērtībai.
| Zāģējot vertikālos zāģēšanas leņķus, kreiso vai labo regulējamo vadotni ir jānoņem .