# Pystysuuntaisen jiirikulman asetus

Pystysuuntaista jiirikulmaa voi säätää vasemman puolen 45° ja oikean puolen 45° välisellä alueella.

Sahassa on rajoittimet 0°:n, 22,5°:n, 33,9°:n ja 45°:n kulmille usein käytettyjen pystysuuntaisten jiirikulmien nopeaan ja tarkkaan säätöön.

##

- Irrota vasen säädettävä ohjainkisko (19).
- Käännä vasenta rajoitinta (41), kunnes pystysuuntainen 45°:n perusjiirikulma lukkiutuu nuolimerkin kohdalle.
  Tämän myötä koko vasemmanpuolinen kääntöalue on käytettävissä.
- Vedä lukituspainiketta (13) ylöspäin.
- Käännä sahausvartta kahvan (5) avulla, kunnes kulmaosoitin on haluamasi pystysuuntaisen jiirikulman kohdalla.
- Pidä sahausvarsi tässä asennossa ja paina lukituspainike (13) takaisin alas.

##

- Irrota oikean puolen säädettävä ohjainkisko (19).
- Käännä oikeaa rajoitinta (41), kunnes pystysuuntainen 45°:n perusjiirikulma lukkiutuu nuolimerkin kohdalle.
  Tämän myötä koko oikeanpuolinen kääntöalue on käytettävissä.
- Vedä lukituspainiketta (13) ylöspäin.
- Käännä säätönuppia (21) hieman vasemmalle ja kallista sahausvartta kahvan (5) avulla oikealle, kunnes kulmaosoitin osoittaa haluttua pystysuuntaista jiirikulmaa.
- Pidä sahausvarsi tässä asennossa ja paina lukituspainike (13) takaisin alas.

##

- Irrota oikean/vasemman puolen säädettävä ohjainkisko (19).
- Vedä lukituspainiketta (13) ylöspäin.

0°:n perusjiirikulma:

- Käännä säätönuppia (21) hieman vasemmalle ja kallista sahausvartta oikealta 0°-asentoa kohti, kunnes se lukittuu kuuluvasti 0°-asentoon.
- Paina lukituspainike (13) takaisin alas.

45°:n, 33,9°:n ja 22,5°:n perusjiirikulmat:

- Käännä vasenta tai oikeaa rajoitinta (41), kunnes haluamasi pystysuuntainen perusjiirikulma lukkiutuu nuolimerkin kohdalle.
- Käännä sahausvartta vasemmalle rajoittimeen asti.
  tai
  Käännä säätönuppia (21) hieman vasemmalle ja kallista sahausvartta kahvan (5) avulla oikealle rajoittimeen asti.
- Paina lukituspainike (13) takaisin alas.