# Atsevišķo daļu montāža

- Uzmanīgi izsaiņojiet visas piegādātās daļas.
- Noņemiet iesaiņojuma materiālu no elektroinstrumenta un no piederumiem, kas ir piegādāti ar to kopā.

- Lai piegādes komplektā iekļautās instrumenta daļas būtu vieglāk montēt, elektroinstrumentam ir jābūt transportēšanas stāvoklī.

## Zāģēšanas galda pagarinājuma montāža (skat. attēlu A1)

Lai paplašinātu zāģēšanas galdu, elektroinstrumenta gan labajā, gan kreisajā pusē varat samontēt zāģēšanas galda pagarinājumus.

- Izskrūvējiet fiksācijas skrūves (43) ar krustrievas skrūvgriezi no zāģēšanas galda pagarinājumiem.
- Sagāziet elektroinstrumentu.
- No abām elektroinstrumenta pusēm līdz galam iebīdiet zāģēšanas galda pagarinājumus (16) šim nolūkam paredzētajos urbumos.
- Lai nodrošinātos pret izvilkšanu, ieskrūvējiet fiksācijas skrūves (43) atpakaļ zāģēšanas galda pagarinājumā.

## Apstrādājamā priekšmeta paliktņu montāža (skat. attēlu A2)

Apstrādājamā priekšmeta paliktņus var samontēt (17) elektroinstrumenta kreisajā vai labajā pusē, vai tieši uz paša elektroinstrumenta. Elastīgā uzlikšanas sistēma sniedz jums vairākas pagarināšanas vai paplašināšanas iespējas (skat. attēlu G).

- Pēc nepieciešamības ievietojiet apstrādājamā priekšmeta paliktni (17) stiprinājumos (44) uz elektroinstrumenta vai stiprinājumos (45) uz otrā apstrādājamā prieksmeta paliktņa.

- Nekad nepārnēsājiet elektroinstrumentu, turot to aiz apstrādājamā priekšmeta paliktņiem.
  Elektroinstrumenta transportēšanas laikā izmantojiet vienīgi transportēšanas ierīces, bet ne aizsargierīces.