# Az alkatrészek felszerelése

- Óvatosan vegye ki a fűrésszel szállított valamennyi alkatrészt a csomagból.
- Távolítson el minden csomagolóanyagot az elektromos kéziszerszámról és a készülékkel szállított tartozékokról.

- A berendezéssel szállított berendezésrészek felszerelésekor a munka megkönnyítésére vegye tekintetbe, hogy az elektromos kéziszerszám szállítási helyzetben van.

## A fűrészasztal-hosszabbítók felszerelése (lásd A1 ábra)

A fűrészasztal szélességének további megnövelésére az elektromos kéziszerszám bal és jobb oldalára is lehet szerelni fűrészasztal-hosszabbítókat.

- Csavarozza ki a biztosítócsavarokat (43) egy kereszthornyos csavarhúzóval a fűrészasztal-hosszabbítókból.
- Döntse meg az elektromos kéziszerszámot.
- Tolja el a fűrészasztal-hosszabbítókat (16) ütközésig az elektromos kéziszerszám mindkét oldalán az erre a célra előirányozott furatokba.
- A kihúzás elleni biztosításhoz csavarja ismét be a biztosítócsavarokat (43) a fűrészasztal-hosszabbítókba.

## A munkadarabtámaszok felszerelése (lásd az A2 ábrát)

A munkadarabtámaszok (17) bal és jobb oldalt vagy az elektromos kéziszerszám elején is elhelyezhetőek. A rugalmas csatlakoztathatóság számos hosszabb és szélesebb változatot tesz lehetővé (lásd az G ábrát.

- Igény szerint dugja a munkadarabtámaszt (17) a befogókba (44) az elektromos kéziszerszámon vagy a második munkadarabtámasz befogóiba (45).

- Soha ne vigye az elektromos kéziszerszámot a munkadarabtámaszoknál fogva!
  Az elektromos kéziszerszám szállításához mindig csak a szállításra szolgáló alkatrészeket használja!