# Simboluri

Simbolurile care urmează pot fi importante pentru utilizarea sculei dumneavoastră electrice. Vă rugăm să reţineţi simbolurile şi semnificaţia acestora. Interpretarea corectă a simbolurilor vă ajută să utilizaţi mai bine şi mai sigur scula electrică.

Simbolurile şi semnificaţia acestora
| Rază laser Nu privi spre raza laser Produs laser pentru consumatori, din clasa 2 EN 50689:2021
| Nu ţine mâinile în sectorul de tăiere în timpul funcţionării sculei electrice. În cazul contactului cu pânza de ferăstrău, există pericolul de rănire.
| Poartă mască antipraf.
| Poartă ochelari de protecţie.
| Poartă căşti antifonice. Zgomotul poate provoca pierderea auzului.
| Zonă periculoasă! Pe cât posibil, ţine-ţi mâinile, degetele şi braţele departe de acest sector.
| Pentru reglarea unghiurilor de înclinare în plan vertical, braţul sculei trebuie să fie mobil. Tasta de blocare trasă în sus: unghiul de înclinare în plan vertical poate fi reglat. Tasta de blocare apăsată în jos: unghiul de înclinare în plan vertical reglat este menţinut.
| Ţine cont de dimensiunile pânzei de ferăstrău. Diametrul orificiului de prindere trebuie să se potrivească cu cel al axului de prindere al sculei electrice fără să prezinte joc. În cazul în care este necesară utilizarea de reductoare, ai grijă ca dimensiunile reductorului să se potrivească atât cu grosimea corpului pânzei de ferăstrău şi cu diametrul orificiului de prindere al pânzei de ferăstrău, cât şi cu diametrul axului de prindere al sculei electrice. Foloseşte pe cât posibil reductoarele din pachetul de livrare al pânzei de ferăstrău. Diametrul pânzei de ferăstrău trebuie să corespundă specificaţiei de pe simbol.
| La tăierea în unghiuri de înclinare în plan vertical, trebuie scoasă şina opritoare reglabilă din partea stângă, respectiv dreaptă.