# Montering af enkeltdele

- Tag alle medleverede dele forsigtigt ud af emballagen.
- Fjern al emballagen fra el-værktøjet og det medleverede tilbehør.

- Sørg for, at el-værktøjet er i transportstilling, da dette letter arbejdet med montering af de medfølgende maskinelementer.

## Montering af savbordsforlængere (se billede A1)

Savbordet kan gøres bredere ved at montere savbordsforlængelser både til højre og venstre for el-værktøjet.

- Skru låseskruerne (43) med en krydskærvsskruetrækker ud af savbordsforlængelserne.
- Vip el-værktøjet.
- Skub savbordsforlængelserne (16) på begge sider af el-værktøjet helt ind i de passende boringer .
- Skru låseskruerne (43) i savbordsforlængelserne igen, så de ikke bliver rykket ud.

## Montering af emneunderlag (se billede A2)

Emneunderlagene (17) kan anbringes til venstre, højre eller foran på el-værktøjet. Det fleksible monteringssystem giver mulighed for at gøre underlaget længere og bredere (se billede G).

- Sæt emneunderlagene (17) i holderne (44) på el-værktøjet eller i holderne (45) på det ekstra emneunderlag.

- Bær aldrig el-værktøjet i emneunderlagene.
  Brug kun transportanordningerne ved transport af el-værktøjet.